### Beslutning

Anbefales.

### Sagsfremstilling

## Resume og sagens baggrund

Forslag til Tillæg nr. 1 til Kommuneplan 2021-2032 og Forslag til Lokalplan nr. 579 for et butiksområde på [adresse] i Gørlev har været fremlagt i 8 ugers offentlig høring. Der er indkommet syv høringssvar. Sagen lægger op til kommunalbestyrelsens beslutning om at vedtage planerne endeligt.

Kommunalbestyrelsen godkendte Forslag til Tillæg nr. 1 til Kommuneplan 2021-2032 og Forslag til Lokalplan nr. 579 for et butiksområde på [adresse] i Gørlev på mødet den 25. januar 2022.

## Indstillinger

Direktøren indstiller, at:

1. Forslag til Tillæg nr. 1 til Kommuneplan 2021-2032 vedtages endeligt til offentlig bekendtgørelse med de anbefalinger der fremgår af Bilag 4.
2. Forslag til Lokalplan nr. 579 for et butiksområde på [adresse] i Gørlev vedtages endeligt til offentlig bekendtgørelse med de anbefalinger der fremgår af Bilag
3. Administrationen bemyndiges til at foretage redaktionelle ændringer inden offentlig bekendtgørelse.
4. Det vedtages, at der oprettes en ny privat fællesvej for at sikre vejadgang til institutionen [adresse] og butiksområdet på [adresse].

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Dagligvarebutikken Rema på [adresse] i Gørlev, ønsker at flytte fra lokaliteten til hjørnet ved rundkørslen [adresse] og [adresse]. Rema har, som projektudvikler, udarbejdet et projekt for området, som omfatter en ny bebyggelse til en dagligvarebutik på op til 1200 m2 og udvalgsvarebutikker på ca. 1200 m2 med tilhørende anlæg.

Der ligger i forvejen en Fakta dagligvarebutik ved rundkørslen overfor det aktuelle projektområde. Den er opført efter planlovens bestemmelser om, at der kan opføres enkelte dagligvarebutikker til lokalområdets betjening uden for bymidten, hvis en række forhold er opfyldt.

*Tillæg til Kommuneplanen (Bilag 1)*Projektområdet ligger uden for [adresse] nuværende bymidteafgrænsning og for at projektet med dagligvarebutik kan realiseres, er det en forudsætning, at bymidten ændres så den også omfatter hele [adresse] og dermed projektområdet.

Formålet med kommuneplantillæg nr. 1 er at ændre [adresse] bymidteafgrænsning med afsæt i kommuneplanens eksisterende centerområde G1.C01, til også at omfatte ejendomme langs [adresse] frem til [adresse]. Udvidelsen giver afsæt for, at der inden for den udvidede centerafgrænsning kan planlægges nærmere for butiksområde med en dagligvarebutik og udvalgsbutikker på [adresse].

*Lokalplan (Bilag 2)*Formålet med Lokalplan nr. 579 er at:

* fastlægge områdets anvendelse til handels- og serviceformål, herunder dagligvarebutik og butikker med udvalgsvarer.
* fastlægge til- og frakørselsforhold fra [adresse] samt parkeringsforhold
* sikre, at området gives en grøn karakter

Lokalplanens område disponeres med én fælles vejadgang fra [adresse] til daginstitutionen
Krudtuglen mod nordøst og til butiksområdet. Vejadgangen forudsætter, at denne udlægges som privat fællesvej, hvilket skal godkendes af kommunalbestyrelsen i forbindelse med lokalplanens endelige vedtagelse.

*Miljøscreening*Samtidig med offentliggørelsen af lokalplanforslaget offentliggjorde kommunen afgørelse om, at planforslaget ikke skal gennemgå en miljøvurdering.

*Offentlig høring*Planforslagene har været fremlagt i 8 ugers høring fra den 16. februar til og med den 19. april 2022. Der er modtaget syv høringssvar fra hhv. Gørlev og omegns Lokalråd, Vejdirektoratet, Coop Danmark A/S samt beboere i nærområdet. Alle høringssvar er samlet i Bilag 3 og Hvidbogen med administrationens anbefalinger og bemærkninger er vedlagt som Bilag 4.

Høringssvarene omhandler i hovedtræk trafikale forhold vedrørende adgangsforhold til daginstitutionen, præciseringer vedr. forhold til statsvejen [adresse], ønske om infotavle og forslag om trafiktælling. Et høringssvar tilkendegiver, at placeringen er uheldig for folk, der er dårligt gående eller andet, og ønsker, at placeringen genovervejes. Et høringssvar gør indsigelse mod behovet for at ændre bymidteafgrænsningen og heraf afledte konsekvenser for bymiljøet, samt indsigelse ift. lokalplanlægningens sammenhæng med anden planlægning.

*Administrationen anbefaler*Administrationen anbefaler, at de indkomne bemærkninger giver anledning til enkelte, mindre præciseringer i lokalplanen, der ikke ændrer på lokalplanens indhold som helhed. Præciseringer vedrører: [adresse] i redegørelsens afsnit vedrørende "Planens sammenhæng med anden planlægning", "tilladelse fra andre myndigheder" vedrørende tilladelser fra Vejdirektoratet, og note til bestemmelsen i § 8.1 vedrørende gener fra billygter.

Økonomiske konsekvenser

Ingen.